Սև կատու (Marvel Comics)

Սև կատու (), իրական անունը՝ Ֆելիցիա Հարդի (), հորինված կերպար Marvel Comics ընկերության կոմիքսների շարքից, սուպերհերոս, գող, Սարդ-մարդու գործընկերուհի։ Ստեղծվել է գրող Մարվ Վուլֆանի և նկարից Քեյթ Պոլարդի կողմից, առաջին անգամ հայտնվել է The Amazing Spider-Man #194 կոմիքսում (հուլիս, 1979)։

Հրապարակման պատմություն 
Ստեղծվել է գրող Մարվ Վուլֆանի և նկարիչ Քեյթ Պոլարդի կողմից, առաջին անգամ հայտնվել է The Amazing Spider-Man #194 կոմիքսում (հուլիս, 1979)։ Նրա հագուստը և արտաքին տեսքն ստեղծել է Դեյվ Քոքրումը։

Գրող Քևին Սմիթը 2002 թվականին սկսել է գրել Spider-Man/Black Cat: The Evil that Men Do։ Երրորդ թողարկումից հետո կոմիքսների շարքը ընդմիջվել է մինչև 2005 թվականը։ Հետո 2000-ականների կեսերին հայտնվել է Ռոսոմախայի հետ Claws () անվամբ կոմիքսների սահմանափակ թողարկման մեջ։ Այդ շարքը Claws II անվան տակ շարունակվել է 2011 թվականիի հուլիսին։ Սև կատուն եղել է նաև Heroes for Hire շարքի գլխավոր հերոսուհին (2006-2007 թվականներ)։

Հորինված կենսագրություն 
Ֆելիցիան Հարդին մեծացել է շատ սիրելով իր հորը։ Երբ հանկարծակի Ուոլթեր Հարդին անհետացավ, Ֆելիցիայի մայրը՝ Լիդիան, ասաց նրան, որ հայրը մահացել է ավտովթարից, սակայն իրականում նա հայտնվել էր բանտում իր հանցագործությունների պատճառով. նա «Կատու» անունով հայտնի գող էր։ Իմանալով իր հոր մասին իրականությունը՝ Ֆելիցիան ոգեշնչվեց և որոշեց գնալ իր հոր հետքերով։ Եվս մեկ ողբերգական իրադարձություն ազդեց նրա ու իր կյանքի վրա։
Սովորելով բացել սեյֆերը ու կողպեքները, ինչպես նաև այլ գողական ունակություններ՝ Ֆելիցիան սկսում է գողանալ մյուսներից, որպեսզի հոգեպես փոխհատուցի այն, ինչ գողացել են իրենից։ Առաջին գիշերը նա կրեց Սև կատու անունը և ազատեց իր հորը՝ Ուոլթեր Հարդիին բանտից, սակայն նա մահացավ։ Հորը մահից հետո նա մեկնեց Նյու-Յորք, որպեսզի այնտեղ գողությամբ զբաղվի։ Այնտեղ նա հանդիպեց Սարդ-մարդուն, և ժամանակի ընթացքում սիրավեպը վերաճեց սիրո։ Ֆելիցիան խոստացավ հրաժարվել իր հանցավոր գործունեությունից։ Սարդ-մարդը և Սև կատուն հաճախ պարեկում էին փողոցներում։ Սակայն Սև կատուն չէր ուզում, որ Սարդ-մարդը բացահայտվի՝ վախենալով, որ այդ դեպքում խորհրդավոր ռոմանտիկան կանհետանա։ Եվ երբ Սարդ-մարդը վերջապես ցույց տվեց իր դեմքը և իր համեստ տունը, Ֆելիցիան չէր հիասթափվել։ Նա սիրում էր նրան, իսկ դրանից հետո, երբ քիչ էր մնում, որ սպանվի Բժիշկ Ութոտնուկի և Բվի կողմից, հասկացավ, թե ինչ ծանրաբեռնվածություն և պատասխանատվություն է կրում իր ուսերի վրա Սարդ-մարդը։ Այն ժամանակ, երբ Սարդ-մարդը մասնակցում էր Secret Wars-ին՝ Ֆելիցիան գործարք է կնքում Քինգփինի հետ, որպեսզի ստանա սուպերունակություն անհաջողությունների վրա ազդեցություն ունենալու համար։ Սակայն գործը հանգեցրեց վատ շրջադարձի, քանի որ նա պատահաբար օգտագործեց իր նոր ունակությունը Սարդ-մարդու դեմ՝ լինելով նրա հետ անմիջական մտերմության մեջ, ինչպես և պլանավորել էր Քինգփինը։

Սև կատուն գնաց Բժիշկ Սթրենջի մոտ, որպեսզի նա ջնջի իր անհաջողությունների աուրան։ Բժիշկ Սթրենջը հեռացրեց այդ աղբյուրը և դրա փոխարեն Ֆելիցիային տվեց կատվի ուժեր և ունակություններ։ Շուտով Փիթերը և Ֆելիցիան բաժանվեցին։

Զանգվածային կոտորածների ժամանակ, որը կազմակերպել էր Քառնաժը Մահեթենի փողոցներում, Սև կատուն կրկին միացավ Սարդ-մարդու և այլ հերոսների հետ սպանողին կանգնեցնելու համար։ Շուտով նա օգնեց Սարդ-մարդուն, երբ Նորման Օզբոռնը դուրս եկավ բանտից և գողացավ մորաքույր Մեյին։ Նա մինչև այժմ մնում է Սարդ-մարդու ամենամոտ դաշնակիցներից մեկն է։ Գերմարդկանց գրանցման մասին ակտի ընդունման ժամանակ Ֆելիցիան որոշեց գրանցվել որպես դաշնային մակարդակում ճանաչված սուպերհերոս։ Նա միավորեց իր ուժերը Միսթի Նայթի և Քոլին Վինգի հետ «Վարձու հերոսներ» խմբում, որտեղ սկսեց աշխատել դաշնային մարմինների հետ՝ զբաղվելով չգրանցված հերոսների և չարագործներին բռնելու գործով առանց արյունահեղության։

One More Day իրադարձությունից հետո Ֆելիցիան մոռացավ, թե ով է թաքնվում Սարդ մարդու դիմակի տակ։ Շուտով, երբ Փիթեր Փարքերի մարմնի մեջ մտավ Բժիշկ Ութոտնուկը, Սարդը կողոպուտի ժամանակ Սարդը ծեծեց Ֆելիցիային և բանտ նետեց։ Դրանից հետո Ֆելիցիան կրկին դարձավ չարագործ և որոշեց վրեժ լուժել Սարդ մարդուց։

Ալտերնատիվ տարբերակներ

House of M 
House of M աշխարհում Ֆելիցիա Հարդին դարձել է Սև կատու՝ ստանալով իր ուժերը Քինգփինի օգնությամբ։ Սև կատուն Էլեկտրայի, Գլադիատորի, Թիֆոզային Մերին և Մեչենայի հետ Կինգփինի գլխավոր վարձու մարդասպաններն են։ Միևնույն ժամանակ նա աշխատում է Լյուք Քեյջի Վրիժառուների խմբում և նրանց փոխանցում ամբողջ տեղեկատվությունը։

MC2 
Marvel Comics 2 աշխարհում Ֆելիցիան ամուսնացած է Ֆլեշ Թոմփսոնի հետ, որից ունեցել է երկու երեխա՝ Ջին և Ֆելիսիթի։ Հետագայում նա բաժանվում է Ֆլեշից։ Այդ աշխարհում նա դադարում է լինել Սև կատու և կառավարում էր իր սեփական դետեկտիվ գործակալությունը։

Marvel Noir 
Marvel Noir-ում Ֆելիցիա Հարդին տիրապետում է Սև կատու կոչվող սփիքիզիինref>Spider-Man Noir #1</ref>։ Spider-Man Noir: Eyes without a Face մինի սերիայում նա օգնում է Փիթեր Փարքերին, երբ նրան համարյա սպանում էր Ավազե մարդը, ինչպես նաև հարաբերությունների մեջ է Քրայմ վարպետի հետ։ Այդ տարբերակում Ֆելիցիան Փիթերի բարեկամն է

Ultimate 
Ֆելիցիա Հարդին երդվեց ոչնչացնել Ուիլսոն Ֆիսքին, որը դավել էր իր հորը։ Երբ Ֆելիցիան դեռ փոքր աղջիկ էր, նրա հայրը գող էր, սակայն նա բանտ ընկավ և մահացավ։ Տասնհինգ տարի հետո Ֆելիցիան դարձավ «Ֆիսք Էնթերփրայզի» հաշվապահը և դրա հետ զուգահեռ գիշերները նա կողոպտում էր Մանհեթենի գլխավոր գրասենյակները Սև կատվի կերպարով։ Երբ պարոն Մուռը գնեց տեղ Ֆիսքի կազմակերպությունում, տալով նրան քարե սալ, որը շատ անհրաժեշտ էր Ուիլսոնին, Սև կատուն մտավ գրասենյակ և գողացավ քարե սալը։ Շուտով Սև կատուն հանդիպում է Սարդ մարդի հետ, որը փորձել է կանգնեցնելնժ նրան, սակայն կատուն փախավ։ Երբ ոստիկանությունը ստացավ Սարդ մարդի՝ Սև կատվի հետապնդման վիդեոձայնագրությունները և պարզել են, որ նրանք եղել են դաշանակիցներ։ Դրանցի հետո Սև կատուն ժամադրեց Սարդ մարդուն շենքի տանիքում։ Սարդը ընդունեց հրավերը և շենքի կտուրում նրան սպասում էր ռոմանտիկ ընթրիք։ Ժամանակ անց հայտնվեց Էլեկտրան, որին վարձեց Ֆիսկը, սալիկը վերձադարձնելու համար։ Մարտի ժամանակ Սարդը ընկավ կտուրից։ Երբ նա կրկին բարձրացավ կտուրը, մարտի դաշտը դատարկվեց։ Հիշելով բառերը, որոնք ասել է կատուն մարտի ժամանակ, թե նա այնպիսինը չէ, ինչպիսինն էր իր հայրը, Փիթերը սկսեց հետազստել Դեյլի Բյուգլիի նշումները և իմացավ Կատվի ինքնությունը։ Հասկանալով, որ նա իմացավ դրա մասին, ապա դրա մասին կիմանար նաև ՖԻսկըմ Սարդ մարդը գնաց Ֆելիցիայի տունը, որտեղ էին Ֆիսկը և Էլեկտրան։ Սարդի հայտնվելը օգնեց Կատվին ազատվել և մեկնել տանիքը։ Ֆիսկը և Էլեկտրան հետևեցին նրան, սակայն երբ նրանք բարձրացան, Սև կատուն սալիկը գցեց ջուրը։ Դրանից հետո Էլեկտրան ծակեց Կատվին սայով և Ֆելիցիան ընկավ ջուրը, ենթանդրաբար մահացավ։ Սակայն մի քանի ամիս անց Սև կատուն վերադարձավ, Սարդ մարդուն՝ Ֆիսկի և Կուվալդայի միջև սկսած պատերազմում օգնել հաղթելու համար։ Նրանից հետո, երբ Էլեկտրան սպանում է Կուվալդային, Ֆելիցիան սկսում է կռվել Էլեկտրայի հետ։ Էլեկտրան պատրաստվում էր սպանել Կատվին, սակայն վերջին պահին Էլեկտրային սպանում է մահացող Լուսնային ասպետը։ Հետագայում Սև կատուն շպրտեց էլեկտրայի մարմինը պատուհանից։ Դրանից հետո Ֆելիցիան սիրահարվում է Սարդ մարդուն և պատրաստվում է հանել նրա դիմակը։ Եվ երբ նա իմանում է, որ Սարդ մարդը ուղղակի պատանի է, փղձկում է Սարդի հագուստի վրա և փախչում։

Սև կատուն վերադառնում է և պատրաստվում է սպանել Կինգփինգին, սակայն ականատես է դառնում նրա սպանության, որը կատարվել է Միստերիոյի կողմից։ Ֆեցլիցիան ներթափանցեց Ֆիսկի գրասենյակը և գողանում է արտեֆակտ, սակայն հանդիպում է Միստերիոյին, նա կարողանում է թաքնվել նրանից։ Միստերիոն գտնում է Ֆելիցիային իր տանը և փորձում է հետ վերցնել արտեֆակտը, սակայն հետո առաջարկում է նրան համագործակծություն։ Հետագայում Միստերիոն և Սև կատուն հանդիպում են իրենց ճանապարհի վրա Սարդ մարդուն և Երկաթե մարդուն։ Սկզբում Ֆելիցիան եղավ նրանց դեմ, իսկ հետո միանում է նրանց, երբ Միստերիոն կազմակերպում է պայթյուն։ Վերջնականապես Փիթերին, Երկաթե մարդուն և Սև կատվին հաջողվում է հաղթել Միստերիոյին, սակայն իմանում են, որ դա եղել է ինչ-որ մեկի կողմից կառավորվող ռոբոտ։ Շուտով Փիթերը խնդրում է Ֆելիցիային օգնել վիրավորներին։ Ֆելիցիայի հետագա կյանքը անհայտ է։

Ուժեր և ունակություններ 
Սկզբում Սև կատուն չուներ ոչ մի գերմարդկային ուժ և հույս է դրել իր ֆիզիկական պատրաստվածության վրա։ Նա ունի ռեֆլեքսներ, ճարպկություն, ավելի բարձր դիմացկություն, քան նորմալ մարդու մոտ է։ Նա ֆիզիկապես շատ ուժեղ էր և մարզված, փորձառու մարմնամարզուհի էր և ակրոբատ, ինչպես նաև տիրապետում էր մարտարվեստների մի քանի ոճերի։

Հետագայում նա կարողանում է հոգեբանակինետիկապես ազդել փորձից հետո հավանականության դաշտի վրա այն բանից հետո, երբ դարձավ Քինգփինի գիտափորձի օբյեկտ։ Հավանականություններին ազդելը նշանակում է, որ նա անհաջողություններ է բերում իր թշնամիներին. սթրեսի ժամանակ նա ենթագիտակցորեն կարող է անհաջողություններ բերել նրանց, ում համարում է վտանգավոր, և որոնք գտնվում են անմիջական մտերմության մեջ, դա կարող է արտահայտվել ինքնաբերական պայթյուններով, ընկնելով և այլ վտանգավոր իրավիճակներով։ Այդ ունակությունը ունի կողմնակի ազդեցություն՝ վերջնականապես ստեղծում է խնդիրներ նրանց համար, ովքեր շատ ժամանակ են անցկացնում իր մոտ։

Սարքավորումներ և պարագաներ 
Սև կատուն ունի շարժվող եղունգներ, որոնք թաքցված են ձեռնոցների մեջ, դրանք թույլ են տալիս պատռել մեծ երկարությամբ մակերեսներ և հեշտ բարձրանալ պատերի վրա, ինչպես նաև սարքավորում, որն ունի պարան ոչ մեծ կեռիկով և բաց թողնող ներդրված մեխանիզմով, որը թույլ է տալիս տեղաշարժվել օդով՝ դրանով կառչելով շենքերից, ինչպես անում են Սարդ մարդը և Գլուխպոկիչը, սակայն աննշան պակաս արագությամբ, քան նրանք։

Սև կատուն կրում է ինքնատիպ կառուցվածքի ականջօղեր, որոնք օգնում են նրան հավասարակշռություն պահել և միշտ ընկնել ոտքերի վրա։ Նաև կրում է լինզաներ, որոնք օգնում են նրան տեսնել ուլտրամանուշակագույն և ինֆրակարմիր դիապազոնում՝ ապահովելով գիշերային տեսողություն։

Խաղերում  
Spider man:arcade խաղում Ֆելիցիան գլխավոր կերպարներից մեկն է։
 «Maximum Carnage» խաղում նա Սարդ-Մարդի և Վենոմի դաշնակիցն է։ Նրան կարելի է կանչել, եթե գտնել նրա նիշը
 «Spider-Man: Web of Shadows» խաղում նա նույնպես դաշնակից է, որին կարելի է կանչել, եթե քո սև շերտ է։ Եթե խաղի վերջում Սարդ մարդը ընտրի չար կողմբը, ապա նա կտիրանա Նյու-Յորքին սիմբիոտների հետ և կմնա Ֆելիցիայի հետ։
 Հատուկ Spider-Man: Edge of Time խաղի համար ստեղծվեց Սև կատու 2099։
 Սև կատուն հայտնվեց Spider-man խաղի մեջ 2000 թվականին։
 Սև կատուն խաղի համար պիտանի կերպարներից մեկն է Spider-Man: Friend or Foe խաղում։
 Սև կատուն բոսն է The Amazing Spider-Man և The Amazing Spider-Man 2 խաղերում։
 Սև կատուն խաղի համար պիտանի կերպարներից մեկն է Marvel Super Hero Squad Online խաղում։
 Սև կատուն խաղի համար պիտանի կերպարներից մեկն է  Marvel Future Fight խաղում։
 Սև կատուն կհայտնվի «Spider-Man» (2018) խաղում որպես խաղի համար պիտանի կերպար։

Ֆիլմերում 
Ֆելիցիան հանդես է եկել «Սարդ-մարդ 2» ֆիլմի նախնական սցենարի այն ենթասյուժեում, որտեղ նա փորձում է համոզել Սարդ մարդուն դադարել լինել Փիթեր Փարքեր։ Վերջնական տարբերակում այդ սյուժետային գիծը հանվել է, սակայն օգտագործվել է ֆիլմի հիման վրա ստեղծված համանուն խաղում։ Սկզբնապես Սև կատուն պետք է հայտնվեր «Սարդ մարդ 4» ֆիլմում, որի ռեժիսորն է Սեմ Ռեյմին, իսկ դերակատարը՝ Էն Հեթուեյը.
«Անհավանական Սարդ մարդը 2» ֆիլմում Ֆելիսիա Ջոնսը կատարում էր այն կերպարի դերը, որը հետագայում դարձել է սևահեր Ֆելիցիա Հարդի։ Ըստ սյուժեի նա «հատուկ հարաբերությունների» հետ է Օզբոռների հետ։ Իր գործատուի՝ Նորման Օզբոռնի մահից հետո Ֆելիցիան դարձավ Նորմանի տղայի՝ Հարիի աջ ձեռքը։ Ֆիլմի հնարավոր սիքվելներում ենթադրվում էր, որ Ֆելիցիան կլինի Սև Կատվի դերում։
2017 թվականի մարտի 22-ին The Hollywood Reporter հայտնեց, որ Sony Pictures մշակում է ֆիլմ Սև կատվի և Արծաթե Սամույրի մասին, որի սցենարը գրում է Քրիստոֆեր Յոսթը, որը «Թոր։ Ռագնարյոկ» ֆիլմի սցենարսիտն է։ Նկարը կլինի ֆիլմաշխարհի մի մասը, որը կենտրոնացված է Սարդ-մարդի մասին կոմիքսների երկրորդական կերպարների վրա։ Այնուամենայնիվ այդ կերպարը չի հայտնվի և կապ չի ունենա Marvel կինեմատոգրաֆիկական տիեզերքի հետ։

2017 թվականի հունիսի 18-ին Էմի Պասկալը հաստատեց, որ «Վենոմ» և «Արծաթե և Սև» (ֆիլմ Սև կատվի և Արծաթե Սամույրի մասին) կներառվի Մարվել ֆիլմաշխարհի մեջ։

Ծանոթագրություններ

Արտաքին հղումներ 
 Սև կատուն Marvel.com-ում
 Սև կատուն Marvel.wikia.com-ում
 Սև կատուն Сomicvine.com-ում
 Սև կատուն  СomicBookDB.com-ում

Marvel-ի կինեմատոգրաֆիական տիեզերքի կերպարներ